stanford-oval/wikipedia huggingface dataset:
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
ผลการเลือกตั้งแบบแบ่งเขต > เขตเลือกตั้งที่ 4

เขตการเลือกตั้งที่ 4 ประกอบด้วยอำเภอเขมราฐ, อำเภอตระการพืชผล, อำเภอศรีเมืองใหม่, อำเภอชานุมาน, อำเภอกุดข้าวปุ้น และกิ่งอำเภอโพธิ์ไทร
| ผลการเลือกตั้งสมาชิกสภาผู้แทนราษฎร เขต 4 จังหวัดอุบลราชธานี> พรรค | ผลการเลือกตั้งสมาชิกสภาผู้แทนราษฎร เขต 4 จังหวัดอุบลราชธานี> พรรค | ผลการเลือกตั้งสมาชิกสภาผู้แทนราษฎร เขต 4 จังหวัดอุบลราชธานี> ผู้สมัคร | ผลการเลือกตั้งสมาชิกสภาผู้แทนราษฎร เขต 4 จังหวัดอุบลราชธานี> คะแนนเสียง | ผลการเลือกตั้งสมาชิกสภาผู้แทนราษฎร เขต 4 จังหวัดอุบลราชธานี> % | ผลการเลือกตั้งสมาชิกสภาผู้แทนราษฎร เขต 4 จังหวัดอุบลราชธานี> ± |
| --- | --- | --- | --- | --- | --- |
|  | ไม่สังกัดพรรค | อดิศักดิ์ โภคกุลกานนท์ (11)✔ | 35,519 | ' | ' |
|  | กิจสังคม  | สมนึก ทองรุ่งโรจน์ (3)✔ | 27,639 |  |  |
|  | กิจสังคม  | ดุสิต โสภิตชา (2)* | 24,533 |  |  |
|  | ชาติไทย  | พันเอก พิบูลย์ศักดิ์ นาคีรักษ์ (1) | 14,405 |  |  |
|  | ชาติไทย  | สุทวิช สุพรรณ (5)✔ | 13,831 |  |  |
|  | ประชากรไทย  | มัธยม เรืองแสน (4) | 5,477 |  |  |
|  | ประชาเสรี   | พันจ่าอากาศเอก วิชัย จันโทกุล (10) | 5,389 |  |  |
|  | ประชาธิปัตย์   | เชิด สุวรรณกูฎ (7) | 4,756 |  |  |
|  | ไม่สังกัดพรรค | ต่อนจันทร์ แก้วหิน (6) | 3,985 |  |  |
|  | ไม่สังกัดพรรค | วิจิตร ช้างสาร (12) | 3,876 |  |  |
|  | ไม่สังกัดพรรค | จเร ไขแสง (13) | 3,718 |  |  |
|  | ประชาเสรี   | นาวาอากาศเอก ชลิต มุสิกโชติ (9) | 1,955 |  |  |
|  | ชาติประชาธิปไตย (พ.ศ. 2525)   | พงษ์พจน์ ประสงค์สิน (15) | 1,573 |  |  |
|  | ไม่สังกัดพรรค | ไชยพจน์ ภู่กำชัย (14)* | 906 |  |  |
|  | ชาติประชาธิปไตย (พ.ศ. 2525)   | สถิตย์ สุยังกุล (8) | 617 |  |  |
|  | ไม่สังกัดพรรค | ร้อยตำรวจเอก ฤทธิ์รงค์ เพิ่มสิน (16) | 263 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ไม่สังกัดพรรค   ได้ที่นั่งจาก เสรีธรรม (พ.ศ. 2522)  
: กิจสังคม  ได้ที่นั่งจาก ชาติไทย
ดูเพิ่ม

จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
ดีเจสเนก

| ดีเจสเนก |
| --- | --- |
ดีเจสเนกในปี 2020
ข้อมูลพื้นฐาน
ชื่อเกิด: วิลเลียม ซามี เอเตียนน์ กริเกห์ซีน
เกิด:  (1986-06-13) 13 มิถุนายน ค.ศ. 1986 (38 ปี) ปารีส ฝรั่งเศส
แนวเพลง:  อีดีเอ็ม  แทร็ป 
อาชีพ: โปรดิวเซอร์บันทึกเสียง ดีเจ นักแต่งเพลง
ช่วงปี: 2000–ปัจจุบัน
ค่ายเพลง:  เกฟเฟน  เพรอมีเอเรอคลาส  สตาร์ซิก  โคลัมเบีย  อินเตอร์สโคป  แมดดีเซนต์  สปินนิน 

เว็บไซต์: djsnake.com
นักดนตรี
วิลเลียม ซามี เอเตียนน์ กริเกห์ซีน (ฝรั่งเศส: William Sami Étienne Grigahcine; เกิด 13 มิถุนายน ค.ศ. 1986) หรือชื่อในวงการคือ ดีเจสเนก (DJ Snake) เป็นดีเจและโปรดิวเซอร์บันทึกเสียงชาวฝรั่งเศส มีชื่อเสียงระดับนานาชาติครั้งแรกในปี 2013 หลังออกซิงเกิลที่เน้นเสียงเครื่องสังเคราะห์ "เทิร์นดาวน์ฟอร์วอต" กับลิล จอน นักดนตรีชาวอเมริกัน
ดีเจสเนกประสบความสำเร็จอย่างกว้างขวางกับซิงเกิล "เทิร์นดาวน์ฟอร์วอต" เมื่อปี 2013 เขายังเขียนและผลิตเพลงร่วมกับดิปโล แห่งวงเมเจอร์เลเซอร์ ในเพลง "ลีนออน" ที่ร้องรับเชิญโดยมุ "เลตมีเลิฟยู" ร้องรับเชิญโดยจัสติน บีเบอร์  และ "ตากีตากี" ร้องรับเชิญโดยเซลีนา โกเมซ, คาร์ดิ บี และโอซูนา นอกจากนั้นยังเป็นโปรดิวเซอร์ให้กับเลดีกากา ในอัลบัม บอร์นดิสเวย์ (2011)
ดีเจสเนกถูกเสนอชื่อเข้าชิงรางวัลแกรมมีสองครั้ง รวมทั้งได้รับรางวัลบิลบอร์ดมิวสิกอะวอดส์และเอ็มทีวีวิดีโอมิวสิกอะวอดส์ ในเดือนมีนาคม 2018 นิตยสาร บิลบอร์ด จัดให้เขาอยู่ในอันดับที่เก้าของนักดนตรีแดนซ์แห่งปี
อาชีพ

ในปี 2011 ดีเจสเนกเป็นโปรดิวเซอร์ให้กับอัลบัม บอร์นดิสเวย์ ของเลดีกากา ซึ่งทำให้เขาได้รับการเสนอชื่อเข้าชิงรางวัลแกรมมี สาขาอัลบั้มแห่งปี ในเดือนกุมภาพันธ์ 2012 เพลง "กัฟเวินเมินท์ฮุกเคอร์" ที่เขาโปรดิวเซอร์ร่วมนั้น ถูกโหวตให้เป็นเพลงที่ดีที่สุดจากแฟนเพลงของกากาด้วย เขายังรีมิกซ์เพลง "นิวสเลฟส์" ให้กับคานเย เวสต์, "ยูโนว์ยูไลก์อิต" ให้กับอะลูนาจอร์จ, "อิตส์ยู" ให้กับดั๊กซอซ, "บับเบิลบัตต์" ให้กับเมเจอร์เลเซอร์ และ "มูฟยัวร์ฟีท" ให้กับจูเนียร์ซีเนียร์ ในปี 2013 ดีเจสเนกเขียนเพลงให้กับกากาถึงสามเพลง รวมถึง "แอพพลอส", "ดูวอตยูวอนต์" และ "เซ็กส์ดรีม" จากอัลบัมชุดที่สามของกากา อาร์ตป็อป
ดีเจสเนกและดิลลอน ฟรังซิส ถูกประกาศให้เป็นศิลปินสมทบสำหรับมาเธอร์ชิปทัวร์ 2014 ของสกริลเลกซ์ เขายังแสดงที่งานเทศกาลดนตรีโคเชลลาเมื่อปี 2015 โดยมีอะลูนาจอร์จและมุเป็นแขกรับเชิญ ในเพลง "ลีนออน" กับเมเจอร์เลเซอร์ ภายในงาน "ยูโนว์ยูไลก์อิต" ของอะลูนาจอร์จที่รีมิกซ์โดยดีเจสเนก กลายเป็นเพลงที่ถูกค้นหามากที่สุดบนชาแซม
ในเดือนมกราคม 2016 เขาอยู่ในรายชื่อผู้ทรงอิทธิพลที่มีอายุไม่เกิน 30 ปีของฟอบส์ด้วย
อาชีพ > ซิงเกิลเดี่ยว (2013–2015)

ในเดือนธันวาคม 2013 ดีเจสเนกร่วมงานกับลิล จอน ในเพลง "เทิร์นดาวน์ฟอร์วอต" ที่ออกโดยสังกัดโคลัมเบียเรเคิดส์ เพลงถูกนำมาเป็นโฆษณาส่งเสริมลำโพงไร้สาย โซลรีพับลิก ซึ่งออกอากาศในเดือนตุลาคม 2013 "เทิร์นดาวน์ฟอร์วอต" เข้าสู่สิบอันดับแรกบนชาร์ตบิลบอร์ด แดนซ์/อิเล็กทรอนิก ในสัปดาห์สุดท้ายของเดือนธันวาคม จากนั้นในเดือนมกราคม 2014 ซิงเกิลเข้าสู่ห้าอันดับแรกบนชาร์ตแดนซ์/อิเล็กทรอนิก และเปิดตัวที่อันดับ 38 บนบิลบอร์ดฮอต 100 เพลงดังกล่าวยังได้รับการรับรองระดับทองคำในเดือนกุมภาพันธ์ และระดับทองคำขาวในเดือนมีนาคม ยังขึ้นถึงสิบอันดับแรกของชาร์ตฮอต 100 ในเดือนเมษายน มิวสิกวิดีโอถูกปล่อยตามออกมาในเดือนมีนาคม ปีเดียวกัน "เทิร์นดาวน์ฟอร์วอต" ได้รับรางวัลเอ็มทีวีวิดีโอมิวสิกอะวอดส์ สาขาการกำกับยอดเยี่ยม และได้เข้าชิงอีกสามรางวัล รวมถึงกำกับศิลป์ยอดเยี่ยม เทคนิคพิเศษยอดเยี่ยม และเอ็มทีวีคลับแลนด์อะวอด
ในเดือนกุมภาพันธ์ 2014 ดีเจสเนกและดิลลอน ฟรังซิส ออกซิงเกิลร่วมกันชื่อ "เก็ตโลว์" เป็นซิงเกิลนำจากสตูดิโออัลบัมเปิดตัวของฟรังซิสชุด มันนีซัก, เฟรนส์รูล โดยเผยแพร่ผ่านเพจทางการของซาวด์คลาวด์และยูทูบ ทั้ง "เก็ตโลว์" และ "เทิร์นดาวน์ฟอร์วอต" ถูกนำเสนอเป็นเพลงประกอบภาพยนตร์ เร็ว..แรงทะลุนรก 7 และประกอบโฆษณารถยนต์ยี่ย้อ ดอดจ์ และร้านอาหารฟาสต์ฟู้ด ตาโกเบลล์ ด้วยเหตุนี้ทำให้ "เก็ตโลว์" กลับสู่ชาร์ตบิลบอร์ด ฮอตแดนซ์/อิเล็กทรอนิกอีกครั้ง ขณะที่ดีเจสเนกกลับสู่บิลบอร์ด อาร์ติสต์ 100 ด้วย
ในเดือนธันวาคม 2014 ดีเจสเนกได้รีมิกซ์เพลง "ยูโนว์ยูไลก์อิต" ของอะลูนาจอร์จ ที่ออกโดยสังกัดไอแลนด์เรเคิดส์ เพลงขึ้นถึงอันดับที่หนึ่งบนชาร์ตบิลบอร์ด แดนซ์/มิกซ์โชว์แอร์เพลย์ และริธมิกซองส์ ในเดือนมิถุนายน 2015 ขึ้นอันดับ 13 บนชาร์ตบิลบอร์ดฮอต 100 และได้รับการรับรองระดับทองคำขาวสองครั้งจากสมาคมผู้ประกอบกิจการเพลงของสหรัฐอเมริกา (RIAA) จากนั้นในเดือนมีนาคม 2015 เขาร่วมงานกับเมเจอร์เลเซอร์ในเพลง "ลีนออน" ร้องรับเชิญโดยนักร้องชาวเดนมาร์ก มุ ที่ออกโดยสังกัดแมดดิเซนต์ เป็นซิงเกิลนำจากสตูดิโออัลบัมที่สามของเมเจอร์เลเซอร์ชุด พีซอิสเดอะมิชชัน เพลงประสบความสำเร็จบนชาร์ตบิลบอร์ด ริธมิกซองส์ เมนสตรีมท็อป 40 ละตินป็อปซองส์ แดนซ์คลับซองส์ ฮอตแดนซ์/อิเล็กทริกซองส์ และอะดัลต์ท็อป 40 ขึ้นอันดับ 4 บนชาร์ตบิลบอร์ดฮอต 100 ในเดือนมิถุนายน นิตยสาร ไทม์ ยกให้เป็นหนึ่งในเพลงยอดเยี่ยมแห่งปี 2015 จนถึงตอนนี้ สามเดือนถัดมา "ลีนออน" ถูกตั้งชื่อให้เป็นเพลงสากลประจำฤดูร้อนของสปอติฟาย หลังถูกเปิดมากกว่า 526 ล้านครั้ง กลายเป็นเพลงที่มียอดสตรีมสูงสุดเท่าที่เคยมีมา มิวสิกวิดีโอเพลง "ลีนออน" เผยแพร่เมื่อเดือนมีนาคม 2015 ถ่ายทำในประเทศอินเดียและกำกับโดยทิม เอเรม ถูกยกให้เป็นหนึ่งในวิดีโอยอดเยี่ยมแห่งปี 2015 จากนิตยสาร แอมพลิฟาย ในเดือนมกราคม 2016 วิดีโอดังกล่าวมียอดผู้ชมมากกว่า 1 พันล้านครั้งบนยูทูบ และมากกว่า 2 พันล้านครั้งในเดือนพฤษภาคม 2017
ชีวิตส่วนตัว

ดีเจสเนกเป็นแฟนตัวยงของสโมสรฟุตบอลปารีแซ็ง-แฌร์แม็ง
แหล่งข้อมูลอื่น

เว็บไซต์ทางการ
Vidéo La minute Sept à Huit. La French touch : DJ Snake, coqueluche des Américains
From Tupac To Daft Punk, 30 Under 30 DJ Snake On What He Leans On
ดีเจสเนกที่งานเทศกาลดนตรีอิเล็กโทรบีช เมื่อปี 2016
ดีเจสเนกในเดือนตุลาคม 2015
องค์การสุรา กรมสรรพสามิต

| --- | --- |
The Liquor Distillery Organization
ตราสัญลักษณ์
 เครื่องหมายการค้า
ภาพรวมองค์การ
ก่อตั้ง: 25 กันยายน พ.ศ. 2506; 61 ปีก่อน (2506-09-25)
ประเภท: รัฐวิสาหกิจ (ประเภท 2)
สำนักงานใหญ่: 67 หมู่ที่ 4 ตำบลปากน้ำ อำเภอบางคล้า จังหวัดฉะเชิงเทรา 24110
บุคลากร: 144 คน (พ.ศ. 2568)
งบประมาณต่อปี: 64,838,320 บาท (พ.ศ. 2567)
ฝ่ายบริหารองค์การ: ณัฐกร อุเทนสุต, ประธานกรรมการ สัญชัย ชาสมบัติ, ผู้อำนวยการ สุริยา วงทะนี, รองผู้อำนวยการ วรศักดิ์ บุรณศิริ, รองผู้อำนวยการ
ต้นสังกัดองค์การ: กรมสรรพสามิต กระทรวงการคลัง
เว็บไซต์: เว็บไซต์ขององค์การ
องค์การสุรา กรมสรรพสามิต (อังกฤษ: The Liquor Distillery Organization) เป็นหน่วยงานในสังกัดกรมสรรพสามิต กระทรวงการคลัง ก่อตั้งเมื่อวันที่  25 กันยายน พ.ศ. 2506 ในรัฐบาลสมัย จอมพลถนอม กิตติขจร เพื่อดำเนินการตามนโยบายพิเศษ ทางด้านพาณิชยกรรมและอุตสาหกรรมแอลกอฮอล์ เดิมมีทั้งหมด 6 สาขา คือ พระนครศรีอยุธยา ชัยนาท สระบุรี นครราชสีมา ลพบุรี และกรุงเทพมหานครซึ่งเป็นสำนักงานใหญ่
ประวัติ

องค์การสุรา กรมสรรพสามิต ได้จัดตั้งโรงงานผลิตสุราและผลิตภัณฑ์จากวัตถุพลอยได้จากการผลิตสุรา หรือผลิตภัณฑ์อันเป็นอุปกรณ์ในการผลิตสุรา เพื่อหารายได้ให้รัฐ ประกอบธุรกิจที่เกี่ยวกันหรือต่อเนื่องกับการผลิต รวมถึงเป็นตัวแทนจำหน่าย
องค์การสุรา กรมสรรพสามิต ได้จัดตั้งขึ้นตามคำสั่งที่ 24367/2506 ลงวันที่ 25 กันยายน พ.ศ. 2506 ให้จัดตั้งองค์การสุรา กรมสรรพสามิต กระทรวงการคลัง เป็นรัฐวิสาหกิจ ประเภท 2 ซึ่งไม่เป็นนิติบุคคล มีคณะกรรมการบริหารกิจการซึ่งประกอบด้วย อธิบดีกรมสรรพสามิต เป็นประธานกรรมการและรองอธิบดีกรมสรรพสามิต เป็นรองประธานกรรมการโดยตำแหน่ง และกรรมการอื่น ๆ อีกไม่น้อยกว่า 3 คน แต่ไม่เกิน 11 คน รวมทั้งผู้แทนกระทรวงการคลัง 1 คน ผู้อำนวยการองค์การสุราเป็นกรรมการ และเลขานุการในตำแหน่งรัฐมนตรีว่าการกระทรวงการคลังเป็นผู้แต่งตั้งคณะกรรมการให้ดำรงตำแหน่งคราวละ 4 ปี ต่อมาเหลือเพียง 3 ปี ตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518
คณะกรรมการบริหารกิจการองค์การสุรา มีหน้าที่ควบคุมดูแลทั่วไปซึ่งกิจการขององค์การสุรา กำหนดนโยบายและวิจัย ของพนักงานองค์การสุรา รัฐมนตรีว่าการกระทรวงการคลัง มีอำนาจควบคุมกิจการทั่วไปขององค์การสุรา และมีอำนาจแต่งตั้ง ถอดถอนและกำหนดเงินเดือนของผู้อำนวยการ ผู้อำนวยการมีอำนาจหน้าที่ในการจัดการและดำเนินกิจการขององค์การสุราให้เป็นไปตามนโยบาย ข้อบังคับและระเบียบแบบแผนที่คณะกรรมการบริการกิจการกำหนดไว้ และมีอำนาจบังคับบัญชาพนักงานทุกตำแหน่ง
องค์การสุรา มีสำนักงานอยู่เลขที่ 1488 ถนนนครไชยศรี เขตดุสิต กรุงเทพมหานคร ซึ่งอยู่ในบริเวณกรมสรรพสามิต มีโรงงานดำเนินการผลิตสุราและแอลกอฮอล์ อยู่ที่จังหวัดพระนครศรีอยุธยา โดยได้เริ่มย้ายไปผลิต ณ โรงงานสุรา จังหวัดฉะเชิงเทรา ตั้งแต่วันที่ 1 มกราคม พ.ศ. 2540 และยังมีโรงงานสาขาอีก 4 โรงคือ โรงงานสาขานครราชสีมา โรงงานสาขาสระบุรี โรงงานสาขาลพบุรี และโรงงานสาขาชัยนาท
ประวัติ > การส่งมอบโรงงานสุราจังหวัดพระนครศรีอยุธยาคืนแก่กรมธนารักษ์

โรงงานสุราขององค์การสุรา จังหวัดพระนครศรีอยุธยา มีเนื้อที่ประมาณ 199 ไร่ได้ดำเนินการผลิตสุราขาว-ผสม ต่อมาจึงดำเนินการผลิตแต่เพียง แอลกอฮอล์ หรือสุราสามทับเพียงอย่างเดียว สุราสามทับนี้เป็นสุรากลั่นที่ปราศจากเครื่องย้อมหรือสิ่งผสมปรุงแต่ง มีแอลกอฮอล์ตั้งแต่ 80 ดีกรีขึ้นไป ทั้งนี้องค์การสุรา เป็นผู้ได้สิทธิพิเศษในการผูกขาดการผลิต และจำหน่ายแอลกอฮอล์ในประเทศแต่เพียงผู้เดียว เพราะถือว่าเป็นสินค้ายุทธปัจจัยตามกฎหมาย
โรงงานสุราจังหวัดพระนครศรีอยุธยามีกำลังการผลิต 40,000 ลิตรต่อวัน ใช้วัตถุดิบจากกากน้ำตาลเป็นหลัก ผลิตเพื่อจำหน่ายให้แก่อุตสาหกรรมภายในประเทศ ที่ต้องใช้แอลกอฮอล์เป็นส่วนผสม เช่น อุตสาหกรรมการผลิตสี และการใช้ในธุรกิจสถานพยาบาลต่าง ๆ ปัจจุบันความต้องการใช้แอลกอฮอล์ภายในประเทศมีประมาณ 50,000 ลิตรต่อวัน ซึ่งการผลิตในปัจจุบันยังไม่เพียงพอต่อการจำหน่ายสุราที่องค์การสุรามีข้อผูกพันจำหน่ายให้กับ ผู้ขายส่งในเขต 8 จังหวัด กรมสรรพสามิตจึงจัดทำข้อตกลงให้กลุ่มบริษัทสุราทิพย์ จำกัด ทำการผลิตสุราขาวบรรจุขวดจำหน่ายแทนโดยมอบผลประโยชน์เป็นรายเดือน เป็นจำนวนเงินที่แน่นอนให้กับองค์การสุรา
โรงงานสุราที่จังหวัดพระนครศรีอยุธยา ได้เริ่มหยุดผลิตมาตั้งแต่เดือนธันวาคม พ.ศ. 2539 เป็นต้นมา ทั้งนี้เนื่องจากคณะรัฐมนตรีได้มีมติเมื่อวันที่ 23 มีนาคม พ.ศ. 2536 ให้เความเห็นชอบกับแผนแม่บท นครประวัติศาสตร์พระนครศรีอยุธยา โรงงานสุราอยุธยาซึ่งถูกกำหนดให้เป็นส่วนหนึ่งของพื้นที่ ที่เป็นนครประวัติศาสตร์ ต้องดำเนินการย้ายออกจากพื้นที่เดิมภายในปี พ.ศ. 2539 องค์การสุราได้เสนอขออนุมัติสร้างโรงงานผลิตสุราแห่งใหม่ที่อำเภอบางบาล จังหวัดพระนครศรีอยุธยา แต่รัฐมนตรีช่วยว่าการกระทรวงการคลังในขณะนั้นมีนโยบายไม่ให้ก่อสร้างโรงงานแห่งใหม่ แต่ให้ขอโรงงานสุรากรมสรรพสามิตบางแห่งคืน จากกลุ่มสุราทิพย์ จำกัด โดยมอบหมายให้กรมสรรพสามิตเป็นผู้ดำเนินการเจรจา ในที่สุดองค์การสุราได้รับมอบโรงงานสุรา กรมสรรพสามิต จังหวัดฉะเชิงเทรา เพื่อทดแทนโรงงานเดิมโดยแลกเปลี่ยนกับโรงานสาขาขององค์การสุรา ตั้งแต่วันที่ 1 มกราคม พ.ศ. 2540 เป็นต้นมา ขณะเดียวกันก็ได้ทำการเคลื่อนย้ายบางส่วนของโรงงานเดิม และปรับปรุงพื้นที่เพื่อส่งมอบคืนให้แก่กรมธนารักษ์ และองค์การมรดกโลก
ประวัติ > โรงงานแห่งใหม่จังหวัดฉะเชิงเทรา

โรงงานสุรา กรมสรรพสามิต จังหวัดฉะเชิงเทรา ตั้งอยู่ ณ อำเภอบางคล้า มีเนื้อที่ประมาณ 164 ไร่ มีกำลังการผลิตประมาณ 40,000 ลิตรต่อวัน เดิมเป็นโรงงานผลิตสุราขาวหนึ่งในจำนวน 12 โรง ของกลุ่มสุราทิพย์ (มหาชน) จำกัด ซึ่งได้สร้างไว้ตามเงื่อนไขของการได้รับสัมปทาน ทางองค์การสุราพยายามปรับปรุงเพื่อเพิ่มกำลังการผลิตสุราสามทับ หรือแอลกอฮอล์ให้เป็น 60,000 ลิตรและ 100,000 ลิตรต่อวันตามลำดับ ทั้งนี้เพื่อเป็นการสนองตอบต่อความต้องการใช้ภายในประเทศ และเป็นการเตรียมพร้อมในการขยายตลาดทั้งในประเทศ และต่างประเทศในอนาคต
องค์การสุรามีแผนงานหลายด้านในการปรับปรุง และพัฒนาการผลิตแอลกอฮอล์ในอนาคต เช่น การเปลี่ยนการใช้วัตถุดิบ จากกากน้ำตาลมาเป็นมันสำปะหลัง การเปลี่ยนระบบการผลิตให้ดีขึ้น และที่สำคัญที่สุดคือ การแปรสภาพองค์การสุราให้เป็นนิติบุคคล
ดือกัมลา ดือฟรียา

| คำแปล: เก่าแก่ เป็นไท |
| --- | --- |
Du gamla, Du fria
หน้าตราแผ่นเสียงเพลง "ดือกัมลา ดือฟรียา" โดยห้างแผ่นเสียง Tal och ton, ค.ศ. 1930
ชื่ออื่น: Sång till Norden
เนื้อร้อง: ริชาร์ด ดีเบค, ค.ศ. 1844
ทำนอง: เพลงพื้นเมืองของสวีเดน เรียบเรียงใหม่โดย เอ็ดวิน คาลส์เต็นอุส

ตัวอย่างเสียง
ดือกัมลา ดือฟรียา (บรรเลง)ไฟล์ ช่วยเหลือ
 
ดือกัมลา ดือฟรียา (สวีเดน: Du gamla, Du fria) มีความหมายว่า "เก่าแก่ เป็นไท" เป็นชื่อของเพลงชาติโดยพฤตินัยของประเทศสวีเดน เดิมเพลงนี้มีชื่อว่า "ซ็องทิลนูเดิน" (สวีเดน: Sång till Norden) หมายถึง "เพลงแห่งแดนเหนือ ชื่อของเพลงที่ใช้อยู่ในปัจจุบันนี้มีที่มากจากบทร้องวรรคแรกของเพลง
ประวัติ

แม้รัฐธรรมนูญแห่งราชอาณาจักรสวีเดนจะมิได้กล่าวถึงเพลงชาติ แต่เพลง "ดือกัมลา ดือฟรียา" ก็เป็นที่ยอมรับโดยทั่วไป และถูกใช้ในโอกาสทางการต่างๆ เช่น การแข่งขันกีฬา  เพลงนี้เริ่มเป็นที่ยอมรับครั้งแรกในฐานะเพลงปลุกใจให้รักชาติในช่วงคริสต์ทศวรรษที่ 1890 และประเด็นเกี่ยวกับสถานะของเพลงดังกล่าวก็เป็นที่ถกเถียงตั้งแต่ยุคนั้นจนถึงช่วงคริสต์ทศวรรษที่ 1930  ในปี ค.ศ. 1938 บริษัทวิทยุกระจายเสียงสาธารณะสวีเดน ("Sveriges Radio") ได้เริ่มบรรเลงเพลงดังกล่าวในช่วงที่ยุติการออกอากาศในเวลาเย็น ซึ่งเป็นจุดเริ่มต้นที่ทำให้เพลง "ดือกัมลา ดือฟรียา" มีสถานะเป็นเพลงชาติสวีเดนโดยพฤตินัยนับตั้งแต่นั้นเป็นต้นมา
บทร้องต้นฉบับของเพลง "ดือกัมลา ดือฟรียา" ถูกแต่งขึ้นโดย ริชาร์ด ดีเบค (Richard Dybeck) เมื่อ ค.ศ. 1844 ส่วนทำนองเพลงนั้นเรียบเรียงจากเพลงพื้นเมืองของวาสต์แมนแลนด์ (Västmanland) โดย เอ็ดวิน คาลส์เต็นอุส (Edvin Kallstenius) เดิมดีเบ็ดแต่งบทเริ่มต้นไว้ว่า "Du gamla, Du friska" (เก่าแก่, แข็งแกร่ง) แต่ในช่วงปลายคริสต์ทศวรรษที่ 1850 เขาจึงได้แก้ไขวรรคนี้ใหม่โดยส่วนตัวให้เป็น "Du gamla, Du fria" (เก่าแก่, เป็นไท)  บทเพลงดังกล่าวได้มีการพิมพ์เผยแพร่ในหนังสือเพลงจำนวนมากและขับร้องด้วยวรรค "Du gamla, Du friska" แต่นักบวชผู้หนึ่งซึ่งรู้จักกับดีเบ็คได้มีโอกาสบอกนักร้องที่มีส่วนเกี่ยวข้องกับเพลงนี้มากที่สุด ซึ่งได้แก่ คารล์ เฟรดริค ลุนควิสต์ (Carl Fredrik Lundqvist) นักร้องโอเปรา ให้ทราบถึงการเปลี่ยนแปลงดังกล่าว เมื่อ ค.ศ. 1900  นับแต่นั้นมา บทร้องที่ขึ้นต้นด้วยคำว่า "Du gamla, Du friska" จึงไม่ปรากฏในหนังสือเพลงเล่มต่างๆ ที่พิมพ์ขึ้นในครั้งหลังๆ แต่มีการค้นพบว่าบันทึกเสียงของเพลงนี้เวอร์ชันหนึ่งใน ค.ศ. 1905 ยังคงร้องด้วยบทขึ้นต้น "Du gamla, Du friska"[ต้องการอ้างอิง]
ในช่วงต้นคริสต์ทศวรรษที่ 1900 คนส่วนมากมองว่าเพลงนี้ไม่เหมาะสมที่จะเป็นเพลงชาติของสวีเดน  ในช่วงคริสต์ทศวรรษที่ 1890 เพลง "ดือกัมลา ดือฟรียา" ได้เริ่มตีพิมพ์ในในหนังสือเพลงต่างๆ โดยจัดอยู่ในประเภทเพลงปลุกใจ  แต่เมื่อถึงช่วงปลายคริสต์ทศวรรษที่ 1920 เพลงนี้ก็ถูกตีพิมพ์ในหมวดหมู่ของ "เพลงพื้นเมือง" โดยปกติ  ในปี ค.ศ. 1899 ได้มีการจัดประกวดเพื่อสรรหาเพลงชาติสวีเดนขึ้น แต่ไม่มีเพลงใดได้รับเลือกให้เป็นเพลงชาติ
บทร้อง

| ภาษาสวีเดน | สัทอักษรสากล (IPA) | คำแปล |
| --- | --- | --- |
บทร้องต้นฉบับของริชาร์ด ดีเบ็ค:
| Du gamla, Du fria, Du fjällhöga nord  Du tysta, Du glädjerika sköna!  Jag hälsar Dig, vänaste land uppå jord,  𝄆 Din sol, Din himmel, Dina ängder gröna. 𝄇 | [d̪ɵ̝˖βʲ gämˑl̪ä d̪ɵ̝˖β̥ʲ fɾ̥ɪ̝ʝä d̪ɵ̝˖β̥ʲ fjɛ̝l̪ˑhøə̯ɡä n̪ʊ̝βɖ ǀ]  [d̪ɵ̝˖β̥ʲ t̪ʰʏs̪ˑt̪ä d̪ɵ̝˖βʲ gɫ̪ɛ̝d̪jɛ̠ɾɪ̝ʝ̥kä ɧøə̯n̪ä ‖]  [jɒ̜ːɡ̊ hɛə̯l̪̊s̪ä ɖɪ̝ʝg vɛə̯n̪äs̪ˑt̪ɛ̠ l̪än̪ˑd̪ ɘ̞ᵝpːoə̯ jʊ̝βɖ ǀ]  𝄆 [d̪ɪ̝ʝ̥n̪̊ s̪ʊ̝βl̪ d̪ɪ̝ʝ̥n̪̊ hɪmˑɛ̠l̪ d̪ɪ̝ʝn̪ä ɛ̝ŋˑd̪ɛ̠ɹ gɾøə̯n̪ä ‖] 𝄇 | เก่าแก่ เป็นไท ท่านผู้เป็นแดนเหนือแห่งขุนเขา  ท่านผู้สงบ ผู้รื่นเริงและสุภาพ!  ข้าขอเคารพท่าน แผ่นดินที่งดงามที่สุดบนพิภพ  𝄆 ดวงตะวัน ท้องฟ้า ทุ่งหญ้าสีเขียวของท่าน 𝄇 |

| Du tronar på minnen från fornstora da'r,  då ärat Ditt namn flög över jorden.  Jag vet att Du är och Du blir vad Du var.  𝄆 Ja, jag vill leva, jag vill dö i Norden. 𝄇 | [d̪ɵ̝˖β̥ʲ t̪ɾ̥ʊ̝βn̪äɹ̥ pʰoə̯ mɪn̪ˑɛ̠ɱ̊ fɾ̥oə̯ɱ̊ fʊ̝β̥ɳ̊ʂˑʈʊ̝βɾä d̪ɒ̜ːɹ ǀ]  [d̪oə̯ æːɾät̪ d̪̊ɪt̪ˑ n̪̊äɱˑ fl̪̊øə̯ɡ øə̯vɛ̠ɹ jʊ̝βɖɛ̠n̪ ‖]  [jɒ̜ːg veə̯t̪ ät̪ˑ d̪ɵ̝˖βʲ æːɹ ɔ d̪ɵ̝˖βʲ bl̪ɪ̝ʝɹ vɒ̜ːd̪ d̪ɵ̝˖βʲ vɒ̜ːɹ ǀ]  𝄆 [jɒ̜ː jɒ̜ːg vɪl̪ˑ l̪eə̯vä jɒ̜ːg vɪl̪ˑ d̪øə̯ ɪ̝ʝ n̪ʊ̝βɖɛ̠n̪ ‖] 𝄇 | ศิลป์แห่งท่านครอบครองเหนือความทรงจำแห่งวันวานอันยิ่งใหญ่  เมื่อนามอันทรงเกริกไกรแห่งท่านโบกโบยไปทั่วพิภพ  ข้ารู้ว่านั้นคือท่าน และจะอยู่ตามวิถีแห่งท่าน,  𝄆 ใช่ละ ข้าอยากจะอยู่และตายในแดนเหนือ. 𝄇 |
บทร้องเพิ่มเติม โดย หลุยส์ อาห์เลน: ค.ศ. 1910 (ปกติไม่นิยมขับร้อง)
| Jag städs vill Dig tjäna, mitt älskade land,  Dig trohet till döden vill jag svära.  Din rätt skall jag värna med håg och med hand,  𝄆 Din fana, högt den bragderika bära. 𝄇 | [jɒ̜ːɡ̊ s̪ˑt̪ɛ̝d̪̊s̪ v̥ɪl̪ˑ d̪ɪ̝ʝ̥ɡ̊ ɕɛə̯n̪ä mɪt̪ˑ ɛ̝l̪̊s̪käd̪ɛ̠ l̪än̪ˑd̪ ǀ]  [d̪ɪ̝ʝ̥ɡ̊ t̪ɾ̥ʊ̝β̥hɛ̠t̪ t̪ʰɪl̪ˑ d̪øə̯d̪ɛ̠ɱ vɪl̪ˑ jɒ̜ːɡ̊ s̪v̥æːɾä ‖]  [d̪ɪ̝ʝn̪ ɾɛ̝t̪ˑ s̪käl̪ˑ jɒ̜ːg væːɳä meə̯d̪̊ hoə̯g ɔ meə̯d̪ l̪än̪ˑd̪ ǀ]  𝄆 [d̪ɪ̝ʝ̥ɱ̊ fɒ̜ːn̪ä hœ̝ɡ̊t̪ d̪̊eə̯m bɾägd̪ɛ̠ɾɪ̝ʝ̥kä bæːɾä ‖] 𝄇 | ข้าปรารถนารับใช้ท่านตลอดกาล ประเทศที่รักของข้า  จะภักดีจนตัวตาย ข้าขอปฏิญาณ  สิทธิแห่งท่าน ข้าจะพิทักษ์ด้วยดวงใจและสองมือ  𝄆 ธงของท่าน ข้าขอเชิดชูไว้อย่างสุดความสามารถ 𝄇 |

| Med Gud skall jag kämpa, för hem och för härd,  för Sverige, den kära fosterjorden.  Jag byter Dig ej mot allt i en värld  𝄆 Nej, jag vill leva, jag vill dö i Norden!. 𝄇 | [meə̯d̪ gɵ̝˖β̥ʲd̪̊ s̪käl̪ˑ jɒ̜ːɡ̊ ɕɛ̝mˑpä føə̯ɹ̥ hɛ̝m ɔ føə̯ɹ̥ hɛə̯ɖ ǀ]  [føə̯ɹ̥ s̪v̥æɹjɛ̠ d̪eə̯n̪̊ ɕæːɾä fʊᵝs̪t̪ɛ̠ɹjʊ̝βɖɛ̠n̪ ‖]  [jɒ̜ːg bʏ̝ʝ̥ʷt̪ɛ̠ ɖɪ̝ʝg ɛ̝j mʊ̝β̥t̪ äl̪ˑt̪ ɪ̝ʝ d̪ɛ̝n̪ˑä vɛə̯ɖ ǀ]  𝄆 [n̪ɛ̝j jɒ̜ːg vɪl̪ˑ l̪eə̯vä jɒ̜ːg vɪl̪ˑ d̪øə̯ ɪ̝ʝ n̪ʊ̝βɖɛ̠n̪ ‖] 𝄇 | เคียงข้างด้วยพระเจ้า ข้าจะสู้เพื่อบ้านเมืองและดวงใจ  เพื่อสวีเดน แผ่นดินเกิดที่รัก  ข้าไม่ขอแลกท่านกับสิ่งใดๆ ในโลก  𝄆 ไม่มีวัน เพราะข้าอยากจะอยู่และตายในแดนเหนือ 𝄇 |
ดูเพิ่ม

คองซานเก็น (เพลงสรรเสริญพระบารมี)
ธงชาติสวีเดน
ตราแผ่นดินของสวีเดน
วันชาติสวีเดน
แหล่งข้อมูลอื่น

Sångtexten เก็บถาวร 2019-05-02 ที่ เวย์แบ็กแมชชีน
Du gamla, du friska เก็บถาวร 2012-01-29 ที่ เวย์แบ็กแมชชีน, inspelning på vaxrulle från 1889-97, framförd av August Stietz
Du gamla, du friska, inspelning på cylinder från 1905, framförd av Arvid Asplund (อังกฤษ)
Du gamla, du fria เก็บถาวร 2006-10-27 ที่ เวย์แบ็กแมชชีน, sången, från MSN Encarta (อังกฤษ)
เพ็ญพักตร์ ศิริกุล

| เพ็ญพักตร์ ศิริกุล |
| --- | --- |
เพ็ญพักตร์ใน พ.ศ. 2555
สารนิเทศภูมิหลัง
ชื่อเกิด: วันเพ็ญ เขื่อนแก้ว
เกิด: 31 มกราคม พ.ศ. 2504 (64 ปี) อำเภอสันทราย จังหวัดเชียงใหม่ ประเทศไทย
คู่สมรส: สามารถ บริบูรณ์เวช (2521–2523) ธีรพงศ์ เหลียวรักวงศ์ (2524–2526) อนิรุทธ์ เถรว่อง นำพล รักษาพงษ์ (2540–2548)
บุตร: รามบุตร บริบูรณ์เวช
อาชีพ: นักแสดง นางแบบ นักร้อง
ปีที่แสดง: พ.ศ. 2519–ปัจจุบัน
รางวัล
พระสุรัสวดี: นักแสดงนำหญิงยอดเยี่ยม – Home ความรัก ความสุข ความทรงจำ (2555)
สุพรรณหงส์: นักแสดงประกอบหญิงยอดเยี่ยม – ปั๊มน้ำมัน (2559)
ชมรมวิจารณ์บันเทิง: นักแสดงนำหญิงยอดเยี่ยม – Home ความรัก ความสุข ความทรงจำ (2555) นักแสดงประกอบหญิงยอดเยี่ยม – พันธุ์ร็อกหน้าย่น (2546)
โทรทัศน์ทองคำ: นักแสดงสมทบหญิงยอดเยี่ยม – จังหวะหัวใจนายสะอาด (2565)
คมชัดลึก: นักแสดงนำหญิงยอดเยี่ยม ประเภทภาพยนตร์ – It Gets better ไม่ได้ขอให้มารัก (2555) นักแสดงสมทบหญิงยอดเยี่ยม ประเภทภาพยนตร์ – ปั๊มน้ำมัน (2559)
เพ็ญพักตร์ ศิริกุล (เกิด 31 มกราคม พ.ศ. 2504) ชื่อเล่น ต่าย เป็นนักแสดง นางแบบ นักร้องชาวไทย มีชื่อเสียงจากการถ่ายแบบนู้ด
ประวัติ

เพ็ญพักตร์ ศิริกุล มีชื่อจริงแต่เดิมว่า วันเพ็ญ เขื่อนแก้ว เกิดเมื่อวันที่ 31 มกราคม พ.ศ. 2504 ที่อำเภอสันทราย จังหวัดเชียงใหม่ สำเร็จการศึกษาระดับมัธยมศึกษาปีที่ 3 จากโรงเรียนเรยีนาเชลีวิทยาลัย
เพ็ญพักตร์เคยผ่านความรักมาหลายครั้งทั้งกับหนุ่มในและนอกวงการ เช่น สามารถ บริบูรณ์เวช (ผูกคอตาย) ธีรพงศ์ เหลียวรักวงศ์ อนิรุทธิ์ เถรว่อง และนำพล รักษาพงษ์ (โต หิน เหล็ก ไฟ)เป็นต้น แต่ก็เลิกรากันไป เธอมีบุตรชายคนเดียวชื่อรามบุตร บริบูรณ์เวช เกิดกับสามารถ บริบูรณ์เวช สามีคนแรก ซึ่งเสียชีวิตด้วยโรคมะเร็งระยะที่ 4 ด้วยวัยเพียง 39 ปี เมื่อปี พ.ศ. 2562
เริ่มต้นก้าวแรกในวงการบันเทิงด้วยตำแหน่งชนะเลิศการประกวดนางงามตุ๊กตาทอง ปีพ.ศ. 2519 จากห้องคอนเวนชั่นฮอลล์ของโรงแรมแอมบาสซาเดอร์ โดยสมาคมผู้สื่อข่าวบันเทิงแห่งประเทศไทย เพื่อเป็นการหาคนใหม่เข้ามาในวงการบันเทิง
วงการบันเทิง

เพ็ญพักตร์มีโอกาสแสดงภาพยนตร์เรื่อง 1-2-3 ด่วนมหาภัย หนังร่วมสร้างของ ช.พจน์ฟิล์ม กับณรงค์ ภูมินทร์โปรดักชั่น เป็นนักแสดงประกอบ แต่หนังถ่ายได้ไม่นาน ปริญญา ผู้กำกับก็เสียชีวิตไปทำให้เธอไม่ได้รับค่าตัว ต่อมาได้แสดงภาพยนตร์เรื่องหัวใจสีชมพู จากบทที่กอดรัดฟัดนัวเนียกับไพโรจน์ ใจสิงห์ ในชุดนักเรียนสาวทำให้ชื่อของเธอก็เริ่มดังขึ้นมาว่าเป็นเซ็กซี่สตาร์คนใหม่ ต่อมาเพ็ญพักตร์ได้แสดงภาพยนตร์ของแจ๊สสยาม ในเรื่อง ดอกโสนบานเช้า
ในปี พ.ศ. 2552 รับบทแม่นางเอกจากภาพยนตร์แนวโรแมนติกดราม่า เรื่อง ม.3 ปี 4 เรารักนาย ของค่ายอาวอง ผลงานกำกับโดย เหมันต์ เชตมี ในปี พ.ศ. 2553 ได้ร่วมแสดงนำตอนหนึ่งในภาพยนตร์เฉลิมพระเกียรติ ตอน "ราชประชานุเคราะห์" ในปี พ.ศ. 2554 มีผลงานการแสดงในจอเงินหลายเรื่องด้วยกัน เช่น The Hangover, คนโขน ในปี พ.ศ. 2555 ถือเป็นปีทองของเพ็ญพักตร์ ศิริกุล มีผลงานการแสดงในบทบาทนักแสดงนำถึงสามเรื่องได้เข้าฉายในปีนี้ คือ  "It get's better", "She", "Home"
ผลงาน > ภาพยนตร์

พ.ศ. 2520 123 ด่วนมหาภัย - นักแสดงสมทบ
พ.ศ. 2521 หัวใจสีชมพู - นักแสดงสมทบ
พ.ศ. 2523 ดอกโสนบานเช้า - นักแสดงนำ
พ.ศ. 2523 อารีดัง - นักแสดงนำ
พ.ศ. 2523 นายอำเภอคนใหม่ - นักแสดงสมทบ
พ.ศ. 2523 ไฟนรกขุมโลกันต์ - นักแสดงสมทบ
พ.ศ. 2524 ค่าแห่งความรัก - นักแสดงสมทบ
พ.ศ. 2524 สันกำแพง - นักแสดงสมทบ
พ.ศ. 2524 กะลาสีทีเด็ด - นักแสดงสมทบ
พ.ศ. 2524 คำอธิษฐานของดวงดาว - นักแสดงสมทบ
พ.ศ. 2524 ดอกฟ้าและโดมผู้จองหอง - นักแสดงสมทบ
พ.ศ. 2524 รักพยาบาท - นักแสดงนำ
พ.ศ. 2524 จอมตะบัน - นักแสดงนำ
พ.ศ. 2524 สาวน้อย - นักแสดงสมทบ
พ.ศ. 2524 ยอดรักผู้กอง - นักแสดงรับเชิญ
พ.ศ. 2524 เชลยศักดิ์ - นักแสดงสมทบ
พ.ศ. 2525 อีสาวทรหด - นักแสดงสมทบ
พ.ศ. 2526 กตัญญูประกาศิต - นักแสดงสมทบ
พ.ศ. 2526 มนต์รักก้องโลก - นักแสดงสมทบ
พ.ศ. 2527 สาวดินระเบิด - นักแสดงสมทบ
พ.ศ. 2527 แล้วเราก็รักกัน - นักแสดงสมทบ
พ.ศ. 2529 พิศวาสซาตาน - นักแสดงสมทบ
พ.ศ. 2530 อ้อมกอดซาตาน - นักแสดงสมทบ
พ.ศ. 2530 พิศวาส แสดงนำร่วมกับ สุชาติ ชวางกูร, เกรียงไกร อุณหะนันท์, อรพรรณ พานทอง,  ปัทมา ปานทอง และ สุเชาว์ พงษ์วิไล
พ.ศ. 2530 พรหมจารีสีดำ - นักแสดงสมทบ
พ.ศ. 2531 ปีศาจสีเงิน - นักแสดงสมทบ
พ.ศ. 2531 เพชรพยัคฆราช - นักแสดงสมทบ
พ.ศ. 2534 ไฟกลางฝน - นักแสดงสมทบ
พ.ศ. 2535 เมียพ่อขอไว้คน - นักแสดงนำ
พ.ศ. 2541 รัก-ออกแบบไม่ได้ - นักแสดงสมทบ
พ.ศ. 2544 เชอรี่แอน - นักแสดงสมทบ
พ.ศ. 2544 สุริโยไท - นักแสดงสมทบ
พ.ศ. 2546 พันธุ์ร็อกหน้าย่น - นักแสดงสมทบ
พ.ศ. 2547 ธิดาช้าง - นักแสดงสมทบ
พ.ศ. 2548 เดอะเมีย - นักแสดงนำ
พ.ศ. 2549 ผีคนเป็น - นักแสดงสมทบ
พ.ศ. 2549 12 จุดเริ่มต้นของ 13 เกมสยอง - นักแสดงสมทบ
พ.ศ. 2553 ม.3 ปี 4 เรารักนาย - นักแสดงสมทบ
พ.ศ. 2553 9 วัด - นักแสดงนำ
พ.ศ. 2554 คนโขน - นักแสดงนำ
พ.ศ. 2555 เรื่องรักระหว่างเธอ - นักแสดงนำ
พ.ศ. 2555 ไม่ได้ขอให้มารัก - นักแสดงนำ
พ.ศ. 2555 Home ความรัก ความสุข ความทรงจำ - นักแสดงนำ
พ.ศ. 2557 เพชฌฆาต - นักแสดงนำ
พ.ศ. 2558 ความลับนางมารร้าย - นักแสดงสมทบ
พ.ศ. 2559 ดาวคะนอง - นักแสดงนำ
พ.ศ. 2559 พริกแกง - นักแสดงนำ
พ.ศ. 2559 ปั๊มน้ำมัน - นักแสดงสมทบ
พ.ศ. 2560 ป๊อปอาย มายเฟรนด์ - นักแสดงนำ
พ.ศ. 2566 บ้านเช่า..บูชายัญ - นักแสดงนำ
ผลงาน > มิวสิควีดีโอ

เพลง คืนนี้ไม่เหมือนคืนนั้น ธงไชย แมคอินไตย์ (2533)
เพลง ดาวอังคาร ธนกฤต พานิชวิทย์ (2557)
ผลงาน > ผลงานเพลง

ทั้งหมดอยู่ภายใต้สังกัดจีเอ็มเอ็ม แกรมมี่
อัลบั้ม ฉันเลยโอเค (I Am O.K.) ปี 2535
อัลบั้ม กุหลาบดำ (Black Magic Woman) ปี 2537
เพลงประกอบละคร

ให้พระเยซูนำทาง ost. นางอาย